ระเบียบคณะกรรมการส่งเสริมการจัดการศึกษาสำหรับคนพิการว่าด้วยการบริหารกองทุนการรับเงิน การจ่ายเงิน การเก็บรักษาเงิน การลงทุน การหาประโยชน์และการจัดการกองทุนส่งเสริมและพัฒนาการศึกษาสำหรับคนพิการพ.ศ. ๒๕๕๒ อาศัยอำนาจตามความในมาตรา๑๒ (๗) (๑๐) และมาตรา ๒๓ (๑) แห่งพระราชบัญญัติการจัดการศึกษาสำหรับคนพิการ พ.ศ.๒๕๕๑คณะกรรมการส่งเสริมการจัดการศึกษาสำหรับคนพิการโดยความเห็นชอบของกระทรวงการคลังจึงกำหนดระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการส่งเสริมการจัดการศึกษาสำหรับคนพิการ ว่าด้วยการบริหารกองทุนการรับเงิน การจ่ายเงิน การเก็บรักษาเงิน การลงทุนการหาประโยชน์และการจัดการกองทุนส่งเสริมและพัฒนาการศึกษาสำหรับคนพิการ พ.ศ. ๒๕๕๒ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้สถานศึกษา หมายความว่าสถานศึกษาตามที่กำหนดไว้ในกฎหมายว่าด้วยการศึกษาแห่งชาติและกฎหมายว่าด้วยการจัดการศึกษาสำหรับคนพิการกองทุน หมายความว่ากองทุนส่งเสริมและพัฒนาการศึกษาสำหรับคนพิการคณะกรรมการ หมายความว่าคณะกรรมการส่งเสริมการจัดการศึกษาสำหรับคนพิการคณะกรรมการบริหารกองทุน หมายความว่าคณะกรรมการบริหารกองทุนส่งเสริมและพัฒนาการศึกษาสำหรับคนพิการเลขาธิการ หมายความว่าเลขาธิการคณะกรรมการการศึกษาขั้นพื้นฐานสำนักงาน หมายความว่าสำนักงานคณะกรรมการการศึกษาขั้นพื้นฐานข้อ๔ ให้เลขาธิการคณะกรรมการการศึกษาขั้นพื้นฐานรักษาการตามระเบียบนี้และมีอำนาจกำหนดวิธีปฏิบัติตลอดจนกำหนดแบบเอกสารต่าง ๆ เพื่อให้เป็นไปตามระเบียบนี้หมวด ๑วัตถุประสงค์และการบริหารกองทุน ข้อ๕กองทุนมีวัตถุประสงค์เพื่อใช้จ่ายในการส่งเสริมสนับสนุนและพัฒนาการศึกษาสำหรับคนพิการอย่างเป็นธรรมและทั่วถึงข้อ๖ กองทุน ประกอบด้วย(๑)เงินและทรัพย์สินที่โอนมาจากเงินกองทุนการศึกษาสำหรับคนพิการตามระเบียบกระทรวงศึกษาธิการว่าด้วยกองทุนการศึกษาสำหรับคนพิการ พ.ศ. ๒๕๔๖(๒)เงินอุดหนุนจากรัฐบาล(๓)เงินอุดหนุนจากองค์กรปกครองส่วนท้องถิ่น(๔)เงินรายได้ที่ได้จากการออกสลากหรือการจัดกิจกรรม(๕)ดอกผลและผลประโยชน์ที่เกิดจากเงินหรือทรัพย์สินของกองทุน(๖)เงินหรือทรัพย์สินที่มีผู้บริจาคหรือมอบให้(๗)รายได้บางส่วนจากภาษีของสินค้าและบริการที่เป็นสาเหตุแห่งความพิการตามที่กฎหมายกำหนดข้อ๗ คณะกรรมการบริหารกองทุน ประกอบด้วยเลขาธิการคณะกรรมการการศึกษาขั้นพื้นฐานเป็นประธานกรรมการรองเลขาธิการคณะกรรมการการศึกษาขั้นพื้นฐานที่เลขาธิการคณะกรรมการการศึกษาขั้นพื้นฐานมอบหมายเป็นรองประธานกรรมการคนที่หนึ่งผู้ทรงคุณวุฒิที่เป็นผู้แทนองค์การคนพิการหนึ่งคนเป็นรองประธานกรรมการคนที่สองผู้แทนสำนักงานปลัดกระทรวงศึกษาธิการ ผู้แทนสำนักงานคณะกรรมการการอุดมศึกษาผู้แทนสำนักงานคณะกรรมการการอาชีวศึกษา ผู้แทนกระทรวงการคลังผู้แทนกระทรวงสาธารณสุข ผู้แทนสำนักงบประมาณผู้แทนสำนักงานส่งเสริมและพัฒนาคุณภาพชีวิตคนพิการแห่งชาติ และผู้ทรงคุณวุฒิซึ่งคณะกรรมการแต่งตั้งจำนวนสิบเอ็ดคนในจำนวนนี้ต้องเป็นผู้แทนองค์การคนพิการแต่ละประเภทอย่างน้อยเจ็ดคนเป็นกรรมการและให้ผู้อำนวยการสำนักบริหารงานการศึกษาพิเศษเป็นกรรมการและเลขานุการข้อ๘คณะกรรมการบริหารกองทุนมีอำนาจหน้าที่ ดังต่อไปนี้(๑)บริหารกองทุน รวมทั้งดำเนินการเกี่ยวกับการลงทุน การหาประโยชน์ และการจัดการกองทุน(๒)พิจารณาอนุมัติการจ่ายเงิน เพื่อการส่งเสริมการจัดการศึกษาสำหรับคนพิการ(๓)รายงานสถานะการเงินและการบริหารกองทุนต่อคณะกรรมการ(๔)แต่งตั้งคณะอนุกรรมการหรือคณะทำงานเพื่อให้ปฏิบัติหน้าที่ตามที่คณะกรรมการบริหารกองทุนมอบหมายหมวด ๒การรับเงินการจ่ายเงิน และการเก็บรักษาเงิน ข้อ๙ให้สำนักงานเปิดบัญชีกองทุนไว้ที่กรมบัญชีกลาง กระทรวงการคลัง เรียกว่า กองทุนส่งเสริมและพัฒนาการศึกษาสำหรับคนพิการข้อ๑๐เพื่อความคล่องตัวในการบริหารกองทุนให้สำนักงานเปิดบัญชีเงินฝากไว้กับธนาคารที่เป็นรัฐวิสาหกิจภายในวงเงินและเงื่อนไขที่กระทรวงการคลังกำหนดข้อ๑๑ เงินที่ได้รับตามข้อ ๖ในส่วนกลางให้นำฝากเข้าบัญชีกองทุนที่เปิด ณ ธนาคารในส่วนกลางตามข้อ ๑๐ภายในสามวันทำการนับแต่วันที่ได้รับเงิน หากได้รับเงินในวันเดียวกันเกินกว่าหนึ่งหมื่นบาทให้นำฝากธนาคารอย่างช้าภายในวันทำการรุ่งขึ้นนับจากวันที่ได้รับเงินในกรุงเทพมหานครและจังหวัดอื่นให้ศูนย์การศึกษาพิเศษ ส่วนกลาง และศูนย์การศึกษาพิเศษประจำจังหวัดเปิดบัญชีไว้ที่ธนาคารที่เป็นรัฐวิสาหกิจ ชื่อบัญชี กองทุนส่งเสริมและพัฒนาการศึกษาสำหรับคนพิการและให้นำเงินที่ได้รับตามวรรคหนึ่ง ฝากเข้าบัญชีกองทุนที่เปิดไว้ภายในสามวันทำการนับแต่วันที่ได้รับเงิน หากวันใดได้รับเงินเกินกว่าหนึ่งหมื่นบาทให้นำฝากธนาคารอย่างช้าในวันทำการรุ่งขึ้น หรือโอนเข้าบัญชีกองทุนที่ส่วนกลางภายในระยะเวลาเช่นเดียวกันข้อ๑๒ การส่งเสริม สนับสนุนและพัฒนาการศึกษาสำหรับคนพิการ ให้ใช้จ่ายภายใต้วัตถุประสงค์ข้อ ๕ เพื่อดำเนินการดังต่อไปนี้(๑)การให้คนพิการหรือผู้ดูแลคนพิการได้กู้ยืมเงินเพื่อจัดซื้อ จัดหาสิ่งอำนวยความสะดวก เทคโนโลยีสิ่งอำนวยความสะดวก สื่อบริการและความช่วยเหลืออื่นใดทางการศึกษาสำหรับคนพิการ(๒)การให้ทุนการศึกษาหรือฝึกอบรมแก่คนพิการ ผู้ดูแลคนพิการ อาสาสมัครหรือบุคลากรที่เกี่ยวข้องกับการจัดการศึกษาสำหรับคนพิการ(๓)การจัดซื้อ จัดหา จัดจ้าง ล่ามภาษามือ ผู้ช่วยเหลือคนพิการ สื่อส่งเสริมพัฒนาการสิ่งอำนวยความสะดวกเทคโนโลยีสิ่งอำนวยความสะดวก สื่อบริการและความช่วยเหลืออื่นใดทางการศึกษาสำหรับคนพิการ(๔)การบริหารและพัฒนาระบบการจัดสรรสิ่งอำนวยความสะดวก เทคโนโลยีสิ่งอำนวยความสะดวกสื่อ บริการและความช่วยเหลืออื่นใดทางการศึกษาสำหรับคนพิการ(๕)การสนับสนุนการดำเนินงานของสถานศึกษาในการจัดการศึกษาสำหรับคนพิการ(๖)การดำเนินงานของกองทุน เช่น การบริหารกองทุน การหาประโยชน์การติดตามประเมินผลและตรวจสอบการดำเนินงานของกองทุน(๗)การใช้จ่ายในเรื่องอื่น ๆ เพื่อส่งเสริม สนับสนุน และพัฒนาการศึกษาสำหรับคนพิการข้อ๑๓ให้เลขาธิการหรือผู้ซึ่งเลขาธิการมอบหมายเป็นผู้สั่งจ่ายเงินกองทุนหลังจากคณะกรรมการบริหารกองทุนอนุมัติแล้วข้อ๑๔ให้คณะกรรมการบริหารกองทุนกำหนดวิธีปฏิบัติเกี่ยวกับการเบิกเงิน การรับเงินการจ่ายเงิน การเก็บรักษาเงิน การนำส่ง การพัสดุหรือการปฏิบัติอื่นใดที่มิได้กำหนดไว้ในระเบียบนี้ในกรณีคณะกรรมการบริหารกองทุนยังมิได้กำหนดให้ถือปฏิบัติตามระเบียบของทางราชการว่าด้วยการนั้นโดยอนุโลมข้อ๑๕ให้สำนักงานจัดทำแผนการใช้จ่ายเงินประจำปีของกองทุนเสนอคณะกรรมการบริหารกองทุนให้ความเห็นชอบเพื่อเสนอคณะกรรมการพิจารณาอนุมัติหมวด ๓การลงทุนการหาประโยชน์ และการจัดการกองทุน ข้อ๑๖ให้นำเงินกองทุนไปลงทุนหรือหาประโยชน์ ดังต่อไปนี้(๑)ฝากไว้กับธนาคารของรัฐที่เป็นรัฐวิสาหกิจ(๒)ซื้อพันธบัตรรัฐบาล(๓)ซื้อตราสารการเงินอื่นตามที่กระทรวงการคลังเห็นชอบ(๔)ดำเนินการอื่นตามที่คณะกรรมการหรือคณะกรรมการบริหารกองทุนเห็นชอบข้อ๑๗ การบัญชีของกองทุนให้เป็นไปตามมาตรฐานการจัดทำบัญชีสำหรับหน่วยงานภาครัฐที่กระทรวงการคลังกำหนดและจัดทำรายงานการรับ - จ่ายเงินกองทุนอย่างน้อยเดือนละครั้งรวมทั้งสรุปผลการดำเนินงานประจำปีเพื่อรายงานต่อคณะกรรมการอย่างน้อยปีละครั้งการปิดบัญชีให้กระทำปีละครั้งโดยถือปีงบประมาณเป็นรอบปีบัญชีและให้คณะกรรมการบริหารกองทุนจัดทำงบการเงินพร้อมทั้งรายละเอียดประกอบตามรูปแบบรายงานการเงินสำหรับหน่วยงานภาครัฐที่กระทรวงการคลังกำหนดภายในหกสิบวันนับแต่วันสิ้นปีบัญชีทุกปีเพื่อส่งสำนักงานการตรวจเงินแผ่นดินตรวจสอบเมื่อสำนักงานการตรวจเงินแผ่นดินรับรองแล้วให้คณะกรรมการบริหารกองทุนส่งสำเนางบการเงินดังกล่าวให้กรมบัญชีกลางและสำนักงบประมาณเพื่อทราบต่อไปข้อ๑๘เพื่อประโยชน์ในการจัดทำงบการเงินในภาพรวมของสำนักงานและงบการเงินในภาพรวมของแผ่นดินให้คณะกรรมการบริหารกองทุนนำข้อมูลเกี่ยวกับการบัญชีของกองทุนเข้าระบบการบริหารการเงินการคลังภาครัฐด้วยระบบอิเล็กทรอนิกส์(Government Fiscal Management Information System : GFMIS) ตามวิธีการที่กรมบัญชีกลางกำหนดข้อ๑๙ ให้มีการตรวจสอบภายในเกี่ยวกับการดำเนินงานการเงินและการบัญชีกองทุนและรายงานผลการตรวจสอบให้คณะกรรมการทราบอย่างน้อยปีละครั้งข้อ๒๐ให้สำนักงานการตรวจเงินแผ่นดินเป็นผู้สอบบัญชีของกองทุนทุกรอบปีแล้วทำรายงานผลการสอบบัญชีของกองทุนเสนอต่อคณะกรรมการประกาศณ วันที่ ๒๙ เมษายน พ.ศ. ๒๕๕๒จุรินทร์ ลักษณวิศิษฏ์รัฐมนตรีว่าการกระทรวงศึกษาธิการประธานกรรมการส่งเสริมการจัดการศึกษาสำหรับคนพิการปริยานุช/จัดทำ๑๖ มิถุนายน๒๕๕๒โชติกานต์/ปรับปรุง๒๒ สิงหาคม๒๕๖๑[๑]ราชกิจจานุเบกษา เล่ม ๑๒๖/ตอนพิเศษ ๘๐ ง/หน้า ๑๐/๘ มิถุนายน ๒๕๕๒